·A talaj egészségéről szóló jogszabály részeként és egy hatásvizsgálat keretében értékeli a fenntartható talajhasználatára vonatkozó követelményeket annak érdekében, hogy a talaj ökoszisztéma-szolgáltatások nyújtására való képessége ne sérüljön, ideértve a jogi követelmények megállapításának lehetőségét is. ·A tagállamokkal és az érdekelt felekkel egyeztetve előkészíti a „fenntartható talajgazdálkodási gyakorlatok” gyűjteményét – ideértve például az agroökológiai elvekkel összhangban lévő regeneratív gazdálkodást, amely igazodik a talaj ökológiai rendszereinek és típusainak széles köréhez –, és azonosítja a nem fenntartható talajgazdálkodási gyakorlatokat. ·Segítséget nyújt a tagállamoknak az „INGYENES TALAJVIZSGÁLAT” („TEST YOUR SOIL FOR FREE”) kezdeményezés nemzeti alapokon keresztül történő bevezetéséhez. ·A tagállamokkal együtt létrehozza a gyakorlati szakemberek kiválósági hálózatát és a fenntartható talajgazdálkodás nagyköveteinek inkluzív hálózatát, többek között a regeneratív és biogazdálkodás területén, a tudományos körökön és a mezőgazdasági szereplőkön túl is összekapcsolva az érdekelt feleket. Ennek érdekében támaszkodni fog az „európai talajmegállapodás” küldetés élő laboratóriumainak és világítótornyainak munkájára (lásd az 5.3 szakaszt). ·A KAP keretében és a tagállamokkal szoros együttműködésben folytatja a sikeres, fenntartható talaj- és tápanyag-gazdálkodási megoldások terjesztését, többek között a vidékfejlesztési program nemzeti vidékfejlesztési hálózatain, a mezőgazdasági tanácsadási szolgáltatásokon és az AKIS-on, valamint a mezőgazdaság termelékenységét és fenntarthatóságát célzó európai innovációs partnerségen (EIP-AGRI) keresztül. ·Előmozdítja a fenntartható talajgazdálkodást az élelmiszerrendszer szereplői által a felelős élelmiszer-ipari vállalkozásokról és marketinggyakorlatokról szóló uniós magatartási kódex keretében tett önkéntes kötelezettségvállalások révén. ·Nagyra értékeli a fenntartható talajgazdálkodás terén elért kiemelkedő eredményeket és innovatív kezdeményezéseket azáltal, hogy megerősíti a mezőgazdasági közösséggel való együttműködést, például az európai földtulajdonosok talajdíja révén. ·Továbbra is támogatja a talajjal foglalkozó globális partnerséget a fenntartható talajgazdálkodás világszerte történő előmozdítása érdekében. ·A „termelőtől a fogyasztóig” stratégiában foglaltaknak megfelelően 2023-ig javaslatot tesz az EU fenntartható élelmiszerrendszerének jogszabályi keretére. ·Az uniós kohéziós politika keretébe tartozó programjaiba megfelelően beépíti a talaj megőrzését, helyreállítását és fenntartható használatát, teljes mértékben felhasználva az ökoszisztémák és szolgáltatásaik döntéshozatalba történő integrálására vonatkozó uniós iránymutatásokat . ·Biztosítja, hogy a KAP jelentős mértékben hozzájáruljon a talaj egészségének fenntartásához és javításához, összhangban a KAP stratégiai tervek elemzésével és igényfelmérésével. Ezt többek között olyan ambiciózus KAP stratégiai tervek elfogadásával kell elérni, amelyek elegendő beavatkozást tartalmaznak a zöldítési struktúra keretében, követve a KAP-ra vonatkozó bizottsági ajánlásokat. A Bizottság továbbra is biztosítja a szükséges iránymutatást, és értékeli e tervek hozzájárulását és következetességét a zöld megállapodás céljainak eléréséhez. ·A megfelelő szinten létrehozza a „INGYENES TALAJVIZSGÁLAT” („TEST YOUR SOIL FOR FREE”)” kezdeményezést.